इस बीच स्लोवाकिया की डोमिनिका सिबुलकोवा ने विश्व की नंबर एक खिलाड़ी रोमानिया की सिमोन हालेप को तीसरे दौर में बाहर करने वाली ताइपे की सू वेई सीह को एक घंटे 22 मिनट में 6-4 6-1 से हराकर बाहर कर दिया और क्वार्टरफाइनल में जगह बना ली। सिबुलकोवा का क्वार्टरफाइनल में लात्विया की एलेना ओस्तापेंको से मुकाबला होगा जिन्होंने बेलारूस की एलियक्सांद्रा सासनोविच को एक घंटे 18 मिनट में 7-6 6-0 से हराया। महिला वर्ग में 13वीं सीड जर्मनी की जूलिया जॉर्जिस ने क्रोएशिया की डोना वेकिच को चौथे दौर में 6-3 6-2 से हराकर पहली बार क्वार्टरफाइनल में जगह बना ली।